Vestafrikansk sjiraff

Vestafrikansk sjiraff, nigersjiraff  eller nigeriansk sjiraff (Giraffa camelopardalis peralta) er en genetisk variant som internasjonalt anerkjennes som en egen underart av sjiraff. Den var opprinnelig å finne over et større område i Sahel, men er nå mer endemisk for et lite område nær hovedstaden i Niger.

Sjiraffen er 381–550 cm høy. Hannens hale er 79–104 cm lang. En sjiraff veier fra 550–1930 kg.http://www.canon.com/environment/communication/ad/pdf/wild201309.pdf

Varianten særpreges av sine blekt utfarga flekker, som er rektangulære i formen. Den regnes som verdens mest sjeldne sjiraff og er i dag endemisk for et lite område utenfor hovedstanden Niamey i Niger. Den overlever ifølge Hassanin m.fl. kun i vill tilstand.Hassanin, A., Ropiquet, A., Gourmand, A.-L., Chardonnet, B. and Rigoulet, J. 2007. Mitochondrial DNA variability in Giraffa camelopardalis: consequences for taxonomy, phylogeography and conservation of giraffes in West and central Africa. Comptes Rendus Biologies 330: 265-274.

Tidligere ble vestafrikansk sjiraff (G. c. peralta) og  kordofansjiraff (G. c. antiquorum) ofte forvekslet eller regnet som samme underart. De viser seg imidlertid å være distinkte. Alle såkalte vestafrikanske sjiraffer i fangenskap har dessuten vist seg å være kordofansjiraffer.Fennessy, J. & Brown, D. 2008. Giraffa camelopardalis ssp. peralta. In: IUCN 2011. IUCN Red List of Threatened Species. Version 2011.2. Besøkt 2012-02-28

Vestafrikansk sjiraff regnes som en truet (EN) underart av IUCN, som hevder at det (i 2008) var færre enn 200 individer igjen i verden, men at bestandsutviklingen var økende.. I 2013 er bestanden anslått til 310 individer, opp fra kun 50 i 1996.

 Referanser 

 Eksterne lenker 


Kategori:Sjiraffdyr
Kategori:Pattedyr formelt beskrevet i 1898